20.2.2008 Jurnalul Oficial al Uniunii Europene L 45/1 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 20 decembrie 2006 privind ajutorul acordat „Investbx” C 36/2005 pe care Regatul Unit intenționează să îl pună în aplicare [notificată cu numărul C(2006) 5808] (Numai versiunea în limba engleză este autentică) (Text cu relevanță pentru SEE) (2008/126/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spațiul Economic European, în special articolul 62 alineatul (1) litera (a), după invitarea părților interesate să-şi prezinte comentariile în conformitate cu dispozițiile () menționate anterior şi având în vedere comentariile acestora, întrucât: 1. PROCEDURA (1)  Prin scrisoarea din 26 iulie 2005, înregistrată la Comisie la 28 iulie 2005, Regatul Unit a notificat Comisia cu privire la măsura de ajutor menționată anterior, în conformitate cu articolul 88 alineatul (3) din Tratatul CE. (2) Comisia a solicitat informații suplimentare la 19 august 2005, în acest scop având loc o şedință între reprezentanții Regatului Unit şi cei ai Comisiei la 8 septembrie 2005. Pe durata acestei şedințe, reprezentanții din Regatul Unit au oferit informații suplimentare. () JO C 288, 19.11.2005, p. 13. (3) La 26 septembrie 2005, Comisia a primit o plângere din partea societății PLUS Markets Group ple (fostă Ofex Holdings plc) (denumită în continuare „Ofex”). Prin scrisoarea din 20 octombrie 2005, Comisia a informat Regatul Unit că hotărâse să inițieze procedura prevăzută la articolul 88 alineatul (2) din Tratatul CE privind măsura. Prin scrisoarea din 11 noiembrie 2005, Comisia a trimis decizia de inițiere a procedurii prevăzute la articolul 88 alineatul (2) din Tratatul CE părții interesate Ofex. Decizia Comisiei de inițiere a procedurii a fost publicată în Jurnalul Oficial al Uniunii Europene ('). Comisia a invitat părțile interesate să-şi prezinte comentariile. Prin scrisoarea din 21 noiembrie 2005, înregistrată la Comisie în aceeaşi zi, Regatul Unit a prezentat un răspuns la decizia Comisiei de inițiere a procedurii. Comisia a primit observații din partea a 20 de părţi interesate: (a) din partea The Share Centre prin scrisoarea din 10 noiembrie 2005, înregistrată la Comisie la 23 noiembrie 2005; () A se vedea nota de subsol 1.